Beamptes ontplooi na JHB-parkeArgieffoto Beamptes sal Donderdag na verskeie parke in en om Johannesburg ontplooi word in afwagting vir die groot aantal mense wat Welwillendheidsdag wil vier, het die metropolisie Donderdag gesê. “Dié parke sluit Zoo Lake, Florida-park, Thokoza-park en Bezuidenhout-park in,” het hoofsuperintendent Wayne Minnaar gesê. “Ons doen ŉ beroep op mense om op hul hoede te wees en om nie onder die invloed van alkohol te bestuur nie.” Minnaar het die publiek ook versoek om versigtig te wees wanneer hulle van vuurwerke gebruik maak. Die vuurwerke mag net tussen 19:00 en 22:00 aangesteek word, en moenie naby aan diere gebruik word nie, het Minnaar bygevoeg. Hy versoek ook dat daar volwasse toesig sal wees indien kinders met vuurwerke speel. Minnaar sê die verkeer in Johannesburg is stil.